Dokter wat swanger vrou glo verkrag in hof | Maroela Media
Dokter wat swanger vrou glo verkrag in hof
'n 29-jarige dokter het Woensdag in 'n Vrystaatse hof verskyn op aanklag dat hy 'n swanger vrou verkrag het.
Sers. Mmako Mophiring, woordvoerder van die polisie, het gesê die dokter het vlugtig in die Phuthaditjhaba-landdroshof verskyn. Die saak is tot 7 Desember uitgestel wanneer hy na verwagting om borgtog sal aansoek doen.
Mophiring het gesê die 29-jarige swanger vrou beweer dat sy Sondagmiddag na 'n plaaslike hospitaal in Qwa Qwa is vir 'n ondersoek toe die dokter haar glo verkrag het. Sy het die beweerde voorval by die hospitaalbestuurder aangemeld.